TSTH บวกแรงกว่า 9% โบรกฯ แนะ “T-BUY” ชูเป้า 1.25 บ./หุ้น
TSTH บวกแรงกว่า 9% ล่าสุด ณ เวลา 16.03 น.อยู่ที่ 1.08 บาท บวก 0.09 บาท หรือ 9.09% สูงสุดที่ 1.09 บาท ต่ำสุดที่ 1.01 บาท มูลค่าการซื้อขาย 29.51 ล้านบาท ด้าน โบรกฯ แนะ "T-BUY” ชูเป้า 1.25 บ./หุ้น
20 มี.ค. 2560

ผู้สื่อข่าวรายงานว่า ราคาหุ้นบริษัท ทาทา สตีล (ประเทศไทย) จำกัด (มหาชน) หรือ TSTH ล่าสุด ณ เวลา 16.03 น.อยู่ที่ 1.08 บาท บวก 0.09 บาท หรือ 9.09% สูงสุดที่ 1.09 บาท ต่ำสุดที่ 1.01 บาท มูลค่าการซื้อขาย 29.51 ล้านบาท ขณะที่ดัชนีหุ้นโดยรวมบวก 0.38%

โดยบล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “T-BUY” TSTH ให้ราคาเป้าหมาย 1.25 บาท/หุ้น โดยคาดกำไร 4Q59/60 (ม.ค.-มี.ค. 60) จะมี Momentum ในด้านบวกต่อ มีกำไรประมาณ 250-300 ล้านบาท โดยโต 22% เทียบไตรมาสก่อน และโต112% เทียบช่วงเดียวกันของปีก่อน รวมแล้วผลประกอบการปี 59/60 (งวด เม.ย.59 – มี.ค.60) คาดจะมีกำไร 916 ล้านบาท เพิ่มขึ้น 494% และแนวโน้มปี 60/61 คาดจะเติบโตได้ต่อเนื่อง แรงหนุนการลงทุนโครงสร้างพื้นฐานของรัฐบาล ปัญหาการดัมพ์ตลาดจากจีนลดลง การพัฒนาผลิตภัณฑ์ที่สร้างมูลค่า